മി Mi എന്ന പേര് ഉപേക്ഷിക്കാനുള്ള തീരുമാനവുമായി ഷവോമി മി Mi എന്ന പേര് ഉപേക്ഷിക്കാനുള്ള തീരുമാനവുമായി ഷവോമി. ചൈനീസ് ടെക് ഭീമനായ ഷവോമി, റെഡ്മി, പോകോ, മി Mi തുടങ്ങിയ ബ്രാന്ഡ് നെയിമുകളില് അവരുടെ ഉത്പന്നങ്ങള് ആഗോളതലത്തില് വിപണിയിലെത്തിക്കുന്നുണ്ട്. പ്രീമിയം കാറ്റഗറിയിലുള്ള പ്രൊഡക്റ്റുകള് ഷവോമി അവതരിപ്പിച്ചിരുന്നത് മിയുടെ കീഴിലായിരുന്നു. മി ബ്രാന്ഡിങ്ങില് സ്മാര്ട്ട്ഫോണുകളും സ്മാര്ട്ട് ടിവികളുമടക്കം സ്മാര്ട്ട് ഉത്പന്നങ്ങളുടെ വലിയൊരു നിരതന്നെയുണ്ട്. മി എന്ന ബ്രാന്ഡിങ്ങിന് പകരം ഇനിയങ്ങോട്ട് ഷവോമി എന്ന ബ്രാന്ഡിങ് മതിയെന്ന നിലപാടിലാണ് കമ്ബനി. തുടക്കമെന്ന നിലയില് ഉടന് ലോഞ്ച് ചെയ്യാനിരിക്കുന്ന മിക്സ് 4 എന്ന പ്രീമിയം വിഭാഗത്തിലുള്ള ഫോണ് ഷവോമി മിക്സ് 4 എന്ന പേരിലായിരിക്കും അവതരിപ്പിക്കുക. 2021 മൂന്നാം പാദം മുതല് ഷവോമിയുടെ ഉത്പന്ന സീരീസായ മി, ഷവോമി എന്ന് പുനര്നാമകരണം ചെയ്യപ്പെടും, ഈ മാറ്റത്തോടെ ഞങ്ങളുടെ ആഗോളതലത്തിലുള്ള ബ്രാന്ഡ് സാന്നിധ്യം ഏകീകരിക്കപ്പെടുമെന്നാണ് പ്രതീക്ഷിക്കുന്നത്. ഈ മാറ്റം എല്ലാ പ്രദേശങ്ങളിലും പ്രാബല്യത്തില് വരാന് കുറച്ച് സമയമെടുത്തേക്കാം. കമ്ബനിയുടെ വക്താവിനെ ഉദ്ധരിച്ച് ദ വെര്ജ് റിപ്പോര്ട്ട് ചെയ്തുThe post മി Mi എന്ന പേര് ഉപേക്ഷിക്കാനുള്ള തീരുമാനവുമായി ഷവോമി first appeared on MalayalamExpressOnline.